b"\n_START_ARTICLE_\nKevin Romy\n_START_SECTION_\nSeuraura\n_START_PARAGRAPH_\nRomy on HC La Chaux-de-Fondsin kasvatti. H\xc3\xa4n debytoi Nationalliga A:ssa vain 15-vuotiaana kaudella 2000\xe2\x80\x932001, jolloin Romy pelasi siell\xc3\xa4 17 runkosarja- ja kaksi karsintasarjan ottelua ilman tehopisteit\xc3\xa4. Chaux-de-Founds putosi kauden p\xc3\xa4\xc3\xa4tteeksi National League B:hen, jossa h\xc3\xa4n teki kaudella 2001\xe2\x80\x932002 35 runkosarjaottelussa tehot 10+13=23 sek\xc3\xa4 kymmeness\xc3\xa4 playoff-ottelussa tehot 5+5=10. Romy eteni joukkueensa kanssa NLB:n finaaleihin saakka, mutta mestaruuden vei kuitenkin Gen\xc3\xa8ve-Servette HC otteluvoitoin 3\xe2\x80\x930. Joukkue nousi kauden p\xc3\xa4\xc3\xa4tteeksi my\xc3\xb6s NLA:han ja my\xc3\xb6s Romy siirtyi pelaamaan Gen\xc3\xa8veen kaudeksi 2002\xe2\x80\x932003. H\xc3\xa4n teki siell\xc3\xa4 35 runkosarja- ja kuudessa playoff-ottelussa tehot 2+2=4._NEWLINE_Philadelphia Flyers varasi Romyn nelj\xc3\xa4nnell\xc3\xa4 kierroksella 108. pelaajana NHL:n varaustilaisuudessa 2003. Kesken kauden 2005\xe2\x80\x932006 h\xc3\xa4n siirtyi Gen\xc3\xa8ve-Servettest\xc3\xa4 HC Luganoon, jossa Romy voitti kauden p\xc3\xa4\xc3\xa4tteeksi Sveitsin-mestaruuden. Kaudella 2007\xe2\x80\x932008 h\xc3\xa4n jakoi kymmenell\xc3\xa4 osumallaan Luganon sis\xc3\xa4isen maalip\xc3\xb6rssin toisen sijan Sandy Jeanninin ja Julien Vauclairin kanssa. Kaudella 2011\xe2\x80\x932012 Romy teki NLA:n yhden kauden piste-enn\xc3\xa4tyksens\xc3\xa4 tehoilla 18+21=39, joilla h\xc3\xa4n oli joukkueen paras maalintekij\xc3\xa4 ja toiseksi paras pistemies Jaroslav Bedn\xc3\xa1\xc5\x99in j\xc3\xa4lkeen._NEWLINE_Kaudeksi 2012\xe2\x80\x932013 Romy palasi kolmivuotisella sopimuksella Gen\xc3\xa8ve-Servette HC:hen. H\xc3\xa4n oli joukkueen paras pistemies tehoilla 15+19=34. Kev\xc3\xa4\xc3\xa4n 2013 pudotuspeleiss\xc3\xa4 Romyn teholukema +5 oli Gen\xc3\xa8ven paras. Kaudella 2013\xe2\x80\x932014 h\xc3\xa4n nousi joukkueen kapteenistoon. Tammikuussa 2014 Romyn sopimusta Gen\xc3\xa8ven kanssa jatkettiin kahdella vuodella kev\xc3\xa4\xc3\xa4seen 2017. Kaudella 2014\xe2\x80\x932015 h\xc3\xa4n oli joukkueen paras maalintekij\xc3\xa4 ja jakoi Gen\xc3\xa8ven sis\xc3\xa4isen pistep\xc3\xb6rssin toisen sijan Tom Pyattin kanssa tehoilla 18+15=33. Mestarien liigassa Romy oli kuudella osumallaan joukkueen paras maalintekij\xc3\xa4 ja Romy jakoi Gen\xc3\xa8ven sis\xc3\xa4isen tehotilaston voiton Matt D'Agostinin ja Tom Pyattin kanssa lukemalla +7. H\xc3\xa4n edusti joukkuetta my\xc3\xb6s Spengler Cupissa vuosina 2013 ja 2014 voittaen turnauksen molemmilla kerroilla.\n_START_SECTION_\nMaajoukkueura\n_START_PARAGRAPH_\nRomy edusti Sveitsi\xc3\xa4 Sot\xc5\xa1in olympiakisoissa 2014 sek\xc3\xa4 Torinon olympiakisojen 2006 karsinnoissa. H\xc3\xa4n pelasi my\xc3\xb6s MM-kilpailuissa vuosina 2005, 2006, 2009, 2010, 2012, 2014 ja 2015. Vuoden 2012 turnauksessa Romy oli tehoilla 1+5=6 Sveitsin paras sy\xc3\xb6tt\xc3\xa4j\xc3\xa4 ja toiseksi paras pistemies Damien Brunnerin j\xc3\xa4lkeen. H\xc3\xa4n on kuulunut my\xc3\xb6s Sveitsin A-maajoukkueen kapteenistoon kausina 2012\xe2\x80\x932013 ja 2013\xe2\x80\x932014._NEWLINE_Romy pelasi my\xc3\xb6s alle 20-vuotiaiden MM-kilpailuissa vuosina 2003, 2004 ja 2005. H\xc3\xa4n pelasi my\xc3\xb6s alle 18-vuotiaiden MM-kilpailuissa vuosina 2002 ja 2003. Vuoden 2002 turnauksessa Romy oli Sveitsin paras pistemies ja maalintekij\xc3\xa4 tehoilla 9+5=14. H\xc3\xa4n jakoi koko turnauksen maalip\xc3\xb6rssin toisen sijan Yhdysvaltojen Brett Sterlingin kanssa edell\xc3\xa4\xc3\xa4n vain Ven\xc3\xa4j\xc3\xa4n Aleksandr Ovet\xc5\xa1kin. Romyn piste- ja maalisaldo on Sveitsin alle 18-vuotiaiden yhden turnauksen enn\xc3\xa4tys MM-tasolla. H\xc3\xa4n jakoi my\xc3\xb6s joukkueen sis\xc3\xa4isen tehotilaston voiton Tim Ramholtin kanssa lukemalla +6. Romy oli vuoden 2003 turnauksessa Sveitsin paras pistemies ja sy\xc3\xb6tt\xc3\xa4j\xc3\xa4 tehoilla 4+8=12 ja h\xc3\xa4n voitti joukkueen sis\xc3\xa4isen tehotilaston lukemalla +6. _NEWLINE_Yhteens\xc3\xa4 Romy teki alle 18-vuotiaiden MM-kilpailuissa 14 ottelussa tehot 13+13=26, joilla h\xc3\xa4n johtaa Sveitsin alle 18-vuotiaiden maajoukkueen kaikkien aikojen arvokisojen (MM- ja EM-kilpailut) piste- ja maalip\xc3\xb6rssi\xc3\xa4.\n_START_SECTION_\nMuuta\n_START_PARAGRAPH_\nRomyn serkku Thomas D\xc3\xa9runs pelaa NLA-liigaa HC Lausannessa ja h\xc3\xa4n on pelannut my\xc3\xb6s useita miesten arvokisoja."